CELEX: 52020PC0001
Language: da
Date: 2020-01-07
Title: Forslag til RÅDETS FORORDNING om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne

EUROPA-KOMMISSIONEN
            Bruxelles, den 7.1.2020
            COM(2020) 1 final
            2020/0001(NLE)
            Forslag til
            RÅDETS FORORDNING
            om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  På grundlag af de relevante forhandlingsdirektiver
                     1
                   har Kommissionen ført forhandlinger med regeringen for Republikken Seychellerne (i det følgende benævnt "Seychellerne") om indgåelse på Den Europæiske Unions vegne af en ny partnerskabsaftale om bæredygtigt fiskeri og dens gennemførelsesprotokol. Disse forhandlinger mundede ud i, at der den 22. oktober 2019 blev paraferet et udkast til en aftale med tilhørende protokol (2020-2026). Den nye aftale ophæver og erstatter den gældende aftale. Den omfatter en periode på seks år fra datoen for dens midlertidige anvendelse, jf. dens artikel 15, dvs. datoen for parternes undertegnelse af protokollen, og fornyes stiltiende. Den nye protokol omfatter en periode på seks år fra datoen for dens midlertidige anvendelse, jf. dens artikel 15, dvs. datoen for begge parters undertegnelse af protokollen. 
               
            
            
               I den nye protokol er der fastsat fiskerimuligheder for følgende kategorier:
            
            
               —
                     40 notfartøjer til tunfiskeri
            
            
               —
                     8 langlinefartøjer med flydeline
            
            
               —
                     hjælpefartøjer i overensstemmelse med de relevante IOTC-resolutioner.
            
            
               
                  Det bør fastsættes, hvordan fiskerimulighederne skal fordeles mellem medlemsstaterne.
               
            
            
               •Sammenhæng med de gældende regler på samme område
            
            
               Det vigtigste formål med den nye aftale er at skabe et tidssvarende grundlag for at fortsætte og styrke det strategiske partnerskab om fiskeri mellem Den Europæiske Union og Republikken Seychellerne, som tager hensyn til prioriteterne i den fælles fiskeripolitik
                  2
                efter reformen og dennes eksterne dimension.
            
            
               Formålet med protokollen er at give EU-fiskerfartøjer fiskerimuligheder i Seychellernes fiskerizone inden for grænserne af det disponible overskud og i overensstemmelse med den bedste foreliggende videnskabelige rådgivning og resolutioner og henstillinger fra Kommissionen for Tunfisk i Det Indiske Ocean (IOTC). Kommissionen har bl.a. baseret sin forhandlingsposition på resultaterne af en evaluering af den foregående aftale og protokol (2014-2020) og en fremadrettet vurdering af, om der bør indgås en ny aftale og protokol. Begge evalueringer blev foretaget af eksterne eksperter. Formålet er ligeledes at styrke samarbejdet mellem Den Europæiske Union og Republikken Seychellerne med henblik på at udvikle en politik for bæredygtigt fiskeri og ansvarlig udnyttelse af fiskeressourcerne i Seychellernes fiskerizone og i Det Indiske Ocean i begge parters interesse. Dette samarbejde vil desuden bidrage til at skabe anstændige arbejdsvilkår i fiskerierhvervet.
            
            
               •Sammenhæng med Unionens politik på andre områder
            
            
               Forhandlingerne om en ny partnerskabsaftale om fiskeri med Seychellerne er en del af Unionens optræden udadtil over for landene i Afrika, Vestindien og Stillehavet (AVS), og der tages navnlig hensyn til Unionens mål vedrørende respekt for de demokratiske principper og menneskerettighederne. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget er artikel 43, stk. 3, i traktaten om Den Europæiske Unions funktionsmåde, hvori det fastsættes, at Rådet på forslag af Kommissionen skal vedtage foranstaltninger om tildeling af fiskerimuligheder.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget hører under Den Europæiske Unions enekompetence. 
            
         
         
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  De interesserede parter blev hørt i forbindelse med de forudgående og efterfølgende evalueringer af en eventuel ny partnerskabsaftale om bæredygtigt fiskeri og dens gennemførelsesprotokol mellem Unionen og Seychellerne. Medlemsstaternes og branchens eksperter blev også hørt på tekniske møder. Det er på baggrund af disse høringer konkluderet, at det er til fordel for Unionen og Seychellerne at indgå en ny partnerskabsaftale om bæredygtigt fiskeri og dens gennemførelsesprotokol.
               
            
            
               •Høringer af interesserede parter
            
            
               
                  Medlemsstaterne, repræsentanterne for fiskerisektoren, internationale civilsamfundsorganisationer og Seychellernes fiskeriforvaltning og civilsamfund blev hørt som led i evalueringen. Der har også fundet høringer sted inden for rammerne af Det Rådgivende Råd for Højsøflåden, navnlig i forbindelse med det møde, der blev afholdt den 27. marts 2019.
               
            
            
               •Indhentning og brug af ekspertbistand
            
            
               Kommissionen har gjort brug af en uafhængig konsulent ved de efterfølgende og forudgående evalueringer i overensstemmelse med artikel 31, stk. 10, i forordningen om den fælles fiskeripolitik. 
            
            
               4.VIRKNINGER FOR BUDGETTET
            
            
               Forslaget til forordning har ingen indvirkning på Unionens budget.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Den foreliggende procedure er iværksat sideløbende med procedurerne for Rådets afgørelse om undertegnelse på vegne af Unionen og den midlertidige anvendelse af partnerskabsaftalen om bæredygtigt fiskeri og dens gennemførelsesprotokol mellem Den Europæiske Union og Republikken Seychellerne samt Rådets afgørelse om dens indgåelse. Denne forordning skal finde anvendelse, så snart det er muligt at fiske i henhold til aftalen, dvs. på datoen for den midlertidige anvendelse af protokollen. 
            
            
               2020/0001 (NLE)
            
            
               Forslag til
            
            
               RÅDETS FORORDNING
            
            
               om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Kommissionen har på Den Europæiske Unions vegne ført forhandlinger om en ny partnerskabsaftale om bæredygtigt fiskeri mellem Den Europæiske Union og Republikken Seychellerne ("partnerskabsaftalen") og om en ny gennemførelsesprotokol til partnerskabsaftalen ("protokollen").
            
            
               (2)Disse forhandlinger mundede ud i, at der den 22. oktober 2019 blev paraferet et udkast til en partnerskabsaftale med tilhørende protokol.
            
            
               (3)Partnerskabsaftalen ophæver den nuværende partnerskabsaftale om fiskeri mellem EU og Seychellerne, der trådte i kraft den 2. november 2007.
            
            
               (4)Den nye partnerskabsaftale og dens protokol blev i overensstemmelse med Rådets afgørelse (EU) 2019/...
                  3
                undertegnet den ... [indsæt dato for undertegnelse] med forbehold af senere indgåelse.  
            
            
               (5)De fiskerimuligheder, der fastsættes ved protokollen, bør fordeles på medlemsstaterne for hele protokollens anvendelsesperiode.
            
            
               (6)Foranstaltningernes hastende karakter hænger sammen med den økonomiske betydning af Unionens fiskeri i Seychellernes fiskerizone og nødvendigheden af at begrænse afbrydelsen af dette fiskeri mest muligt.  
            
            
               (7)Protokollen finder midlertidig anvendelse fra datoen for dens undertegnelse for at gøre det muligt for Unionens fartøjer at fortsætte fiskeriet. Denne forordning bør derfor finde anvendelse fra samme dato —
            
            
               VEDTAGET DENNE FORORDNING:
            
            
               Artikel 1
            
            
               De fiskerimuligheder, der fastsættes ved gennemførelsesprotokollen til partnerskabsaftalen om bæredygtigt fiskeri mellem Den Europæiske Union og Republikken Seychellerne (i det følgende benævnt "protokollen"), fordeles på medlemsstaterne som følger:
            
            
               (a)notfartøjer til tunfiskeri:
            
            
               Spanien:
                     
                     [22]
                     fartøjer
            
            
                            Frankrig:
                     
                     [16]
                     fartøjer
            
            
                            Italien: 
                     
                     [2]
                     fartøjer
            
            
               (b)langlinefartøjer med flydeline:
            
            
               Spanien:
                     
                     [2]
                     fartøjer
            
            
                            Frankrig:
                     
                     [4]
                     fartøjer
            
            
               Portugal:
                     
                     [2]
                     fartøjer
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
         
         
            
               Den anvendes fra datoen for undertegnelsen af protokollen. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Vedtaget af Rådet (landbrug og fiskeri) den 15. juli 2019.
               
               
                  
                     (2)
                  
                        EUT L 354 af 28.12.2013, s. 22.
               
               
                  
                     (3)
                  
                        Rådets afgørelse (EU) 2019/… af … 2019 om … (EUT C … af …, s. …).